projecte-aina/catalan_government_crawling huggingface dataset:
Espais Zombi és un projecte que interroga sobre la naturalesa i conseqüències de les dinàmiques urbanístiques i socials a què es veuen sotmeses les nostres ciutats com a conseqüència de l'especulació urbanística, la planificació estratègica fallida, l'abús del city branding i en general, la mercantilització de la vida urbana.
L'espai zombi és aquell que es defineix mitjançant fragments ideats que no van arribar a materialitzar-se totalment.
És un lloc que viu -no mor- de manera desencaixada malgrat els múltiples intents de prefigurarlo com una cosa articulada.
En aquesta tercera versió, hem decidit concentrar-nos en un espai urbà densament ocupat i un intens ús social, que és -segons el judici de alguns- exemple d'un espai urbà reeixit.
Aquest és un dels espais privilegiats del turisme a Barcelona i un espai d'esport, descans o passeig per als residents permanents.
L'objectiu d'Espais Zombi # 3 no és qüestionar l'èxit o no del Front Marítim de Barcelona, sinó explorar les dinàmiques zombificadoras presents en aquest espai urbà, temptant maneres creatives de fer-les visibles i comprensibles, a més d'imaginar possibles sortides.
La residència consisteix en dues parts: sessions de treball amb la participació d'investigadors, artistes, autors de diverses disciplines que han treballat al voltant de les dinàmiques socials i urbanes que tenen a veure amb la construcció del concepte espais zombi y la elaboració de diversos elements gràfics i visuals a l'entorn de la zona del front litoral de Barcelona.
Ajuntament de Barcelona i Europa Creativa - Artizen
Programa transversal de cultura, educació i ciutadania
Master class de dansa afro-funk amb Makady Jammeh
Makady Jammeh: és una ballarina afrodescendent nascuda a Girona.
Als 16 anys va començar a ballar estils com el Break Dance i el Dancehall, però no es va donar a conèixer fins als 19 anys després de coronar-se com la BCN Dancehall Queen 2010.
Des de llavors no ha deixat de formar-se amb grans ballarins nacionals i internacionals, actuar a festivals i impartir tallers en més de 10 ciutats del país.
És la campiona de Dancehall de la península i ha creat el seu primer projecte de ball anomenat K-Free.
Xerrada cantada amb les raperes Maysa Daw (Palestina), La Basu, Aneguria, BOCAdeBABA i Ches
Maysa Daw és una cantant i compositora palestina.
Membre de DAM i Ministry of Dub-key, actualment treballa en el seu primer àlbum en solitari.
La Basu: és el major referent de rap al País Basc, amb més de 20 anys de recorregut dins el moviment hip hop.
Va ser la pionera a tenir un grup íntegre de dones, i juntament amb Aneguria és la responsable de Cantonada Femenina, un projecte que difon treballs de dones per crear nous referents.
Amb un disc d'èxit anomenat Aire es vida, està a punt de treure el seu primer disc de rap en euskera fet per una dona, Izotz Erregina.
Aneguria: també coneguda com La Kieta, és una cantant de Bilbao que es mou per diferents estils musicals, entre ells el rap, el raggamuffin i el Freestyle en euskera, anglès i castellà.
És una de les creadores del projecte Cantonada Femenina en què es difonen treballs de dones dins de la cultura del hip hop.
Un pèsol i un panda que un dia es van trobar per casualitat.
Fem rap per amor i per cabreig, perquè en algun moment ho vam necessitar i se'ns va quedar el costum als dits, a la veu, al llapis."
Madrilenya d'orígens guineans afincada a Barcelona.
És capaç d'elaborar mescles híbrides i energètiques que convinen a la perfecció el hip hop amb l'electrònica de ball.
Alguns dels seus temes i remixs han sonat a la BBC Radio, 1 Xtra o EMS Radio.
Consol Sàenz: Periodista especialitzada en cultura, música.
Després de passar per diverses ràdios municipals i lliures com ara Radio PICA, s'incorpora a RNE Catalunya, on ha dirigit i presentat programes com ara La Taverna del Llop, Pachamama o Territori Clandestí de Ràdio 4.
A Radio 3, ha col·laborat a El Ciempies, Diario Pop o Desde la Bahía entre d'altres.
Actualment dirigeix i presenta El Gran Quilombo.
Activitats en el marc de l'exposició Black is Beltza.
Black is Beltza és un projecte expositiu de Fermin Muguruza al voltant de la novel·la gràfica del mateix nom, creada juntament amb l'escriptor Harkaitz Cano i l'il·lustrador Jorge Alderete.
Black is Beltza construeix una història d'acció i d'espionatge que barreja música, amor i revolució.
La narració explica, des de la mirada de Manex Unanue, els esdeveniments que van marcar la turbulenta societat a mitjans dels anys seixanta.
amb col·laboració d'altres institucions
amb Roc Blackblock i Blackcelona Sound Selectors
Xerrada amb els creadors de la novel·la gràfica: Fermin Muguruza, Dr.
Fermin Muguruza és conegut sobretot per la seva extensa carrera musical (Kortatu als anys vuitanta, Negu Gorriak als noranta, i el recorregut posterior en solitari).
Durant els últims vuit anys també ha dut a terme un extens treball en el camp audiovisual.
A més de les pel·lícules Bass-que Culture, Checkpoint Rock.
Canciones desde Palestina, Zuloak i No More Tours, ha dirigit la sèrie d'onze documentals sobre la música àrab Next Music Station per a la cadena Al Jazeera.
Actualment també és el programador de les seccions de documental musical dels festivals DOCSDF de Mèxic i Cine Migrante de l'Argentina.
Alderete: il·lustrador nascut a la llunyana Patagonia argentina el 1971, el seu treball ha estat publicat en diverses antologies especialitzades, i la seva obra ha estat exposada en diferents galeries i museus del món.
Ha dissenyat prop de 100 arts per a discos de grups procedents de diferents parts del món, i ha publicat tres llibres abans de publicar la seva primera novel·la gràfica, Black is Beltza.
És cofundador de la Galeria Vértigo, un espai dinàmic enclavat a Mèxic DF que s'ha especialitzat en el disseny i la il·lustració.
Harkaitz Cano: ha publicat la novel·la Twist (2012), el poemari Compro oro (2011) i la col·lecció de relats Circo de invierno (2013).
Escriu també literatura infantil i guions per a còmic col·laborant assíduament amb músics i artistes de disciplines diverses.
Va guionitzar, juntament amb Fermin Muguruza, la novel·la gràfica Black is Beltza (2015).
Actualment prepara la seva primera obra de teatre.
Activitat en el marc de l'exposició Black is Beltza, un projecte expositiu de Fermin Muguruza al voltant de la novel·la gràfica del mateix nom, creada juntament amb l'escriptor Harkaitz Cano i l'il·lustrador Jorge Alderete.
Black is Beltza construeix una història d'acció i d'espionatge que barreja música, amor i revolució.
La narració explica, des de la mirada de Manex Unanue, els esdeveniments que van marcar la turbulenta societat a mitjans dels anys seixanta.
Direcció: Alfonso Domingo i Jordi Torrent
La gesta de la Brigada Lincoln és coneguda.
Formada per 2.800 nord-americans, la brigada Lincoln va acudir a defensar el 1936 la República Espanyola, juntament amb prop de 50.000 voluntaris arribats de 54 països.
El que gairebé no se sap és que entre ells hi havia 85 d'afroamericans que van anar al combat per lluitar contra el racisme i pels drets civils que els negaven al seu mateix país.
Aquesta n'és la història, una pàgina inèdita de la història dels Estats Units i d'Espanya.
La peripècia d'uns herois invisibles que van anar a una guerra llunyana per lluitar per la seva llibertat.
Presentació de la pel·lícula a càrrec de Mireia Sentís, escriptora i periodista.
Ha escrit (molts anys des de Nova York) per als més importants diaris de l'Estat.
És fundadora i directora de BAAM (Biblioteca Afro Americana Madrid), un projecte que inclou una biblioteca oberta al públic i que també publica llibres d'autors afroamericans mai traduïts a l'espanyol.
Acaba de publicar una selecció de textos d'Angela Davis.
Activitat en el marc de l'exposició Black is Beltza.
Black is Beltza és un projecte expositiu de Fermin Muguruza al voltant de la novel·la gràfica del mateix nom, creada juntament amb l'escriptor Harkaitz Cano i l'il·lustrador Jorge Alderete.
Inauguració de l'exposició Black is Beltza, de Fermin Muguruza
L'acte d'inauguració comptarà amb l'actuació de Roc Blackblock i Blackcelona Sound Selectors.
Roc Blackblock: Es defineix com il·lustrador tot terreny: murs, pell, paper, llenç, formats digitals, etc. encara que en l'art urbà é son ha concentrat i consolidat el seu bagatge per les diferents disciplines gràfiques.
El seu treball està estretament lligat als moviments socials i a les noves formes d'entendre la ciutat i el seu espai públic.
Algunes de les intervencions més destacades són les façanes del Casal de Joves de Roquetes, del Centre Social Can Vies o del Casal de Joves de Ripollet.
Blackcelona Sound Selectors: Responsables del col·lectiu Blackcelona, de promoció i acció de grups de música negra de la ciutat, ofereixen un recorregut musical pel bo i millor de la música negra, a través d'un viatge on el soul, el funk i el rhythm & blues, són els protagonistes de la història de la música d'arrel afroamericana amb una selecció dels millors cantants i grups que han dignificat aquests estils musicals.
Una sessió musical de la millor música negra dirigida a les minories més exigents i amb gran sensibilitat musical.
Black is Beltza é s un projecte expositiu de Fermin Muguruza al voltant de la novel·la gràfica del mateix nom, creada juntament amb l'escriptor Harkaitz Cano i l'il·lustrador Jorge Alderete.
Presentació a càrrec de Josep Fonalleras
El cicle "Dilluns de poesia a l'Arts Santa Mònica" obre un espai públic per donar a conèixer al llarg de l'any les veus més remarcables de la poesia catalana i internacional a Barcelona.
En cada sessió es presenta l'obra d'un poeta que llegeix personalment la seva obra i és presentat per un crític, estudiós o traductor de referència.
Arts Santa Mònica i Institució de les Lletres Catalanes
Al llarg de la seva prolífica trajectòria, Vicenç Altaió ha impulsat el reconeixement als nostres poetes avantguardistes mitjançant exposicions, publicacions i homenatges com un deure generacional amb els pares de la modernitat artística catalana, com ara J.V. Foix, Salvat-Papasseit, Josep Palau i Fabre, Joan Perucho i Joan Brossa.
Ara correspon als seus contemporanis reconèixer i celebrar la seva aportació a l'agermanament de la poesia i les arts visuals, tot seguint la tradició que ens han llegat aquests poetes, o artistes com Joan Miró, Salvador Dalí i Antoni Tàpies.
Tot i haver dedicat una bona part de la seva obra a prologar, escriure o promoure artistes, ha estat en la bibliofília on ha desenvolupat un dels projectes que aquesta exposició certifica.
El nostre propòsit és donar compte dels llibres d'edició limitada que aquest traficant d'idees ha dut a terme de la mà dels artistes que estima i valora.
Li hem posat per títol Ulls fèrtils com un homenatge a Paul Éluard, figura que va jugar un paper similar al seu molts anys abans i en un altre context.
Ell va ser al dadaisme i al surrealisme allò que Vicenç Altaió ha significat i significa per als artistes catalans del canvi de segle.
El poeta, a la fi, és un mitjancer que incita amb les paraules i les idees.
Participen els artistes: Frederic Amat - Evaristo Benítez - Joan Brossa - Tom Carr - Hannah Collins - Per Cromwell - Pep Duran Esteva - Joan Fontcuberta - Josep Guinovart - Alfredo Jaar - Antoine Laval - Antoni Llena - Francesca Llopis - Fina Miralles - Carlos Pazos - Perejaume - Alfredo Pirri - Albert Ràfols Casamada - Miquel Rasero - Jaume Ribas - Antoni Tàpies - Josep Uclés - Vall Palou - Wacca - Zush/Evru.
Sessió cada 30 minuts a partir de l'obertura del centre a les 11h.
Última sessió: 20h de dimarts a dissabte i 16:30h els diumenges.
Durada de la sessió: 28 minuts.
T'he cercat entre bruits d'engranatges timbalejant l'oïda."
No em va fer Joan Brossa és una instal·lació sonora i plàstica de cabosanroque que té com a gènesi l'exploració transversal de la prosa més desconeguda i primerenca del poeta Joan Brossa des del punt de vista del so.
Una obra transitable que interpreta els paisatges dins la prosa, i el so de la paraula dins la poesia escènica dels anys quaranta.
Una acumulació fins a l'excés d'objectes en moviment es converteix en el paisatge mític i màgic d' El jardí de Batafra, en el paisatge molt menys diví del front del Segre a "30 Divisió", en el paisatge "sota el firmament..." del "Missal de caragat" o en els boscos boirosos de l'obertura de l'òpera Parsifal del seu admirat i vitalment recurrent Wagner.
El transformisme de Frègoli aplicat a l'objecte i el paisatge.
Una obra on no només s'involucren el coneixement de diferents disciplines sinó la connexió entre elles per arribar a un àmbit d'acció més ample, i acabar oferint un resultat de gènere bastard, desviació i deformació de gèneres brossians com la poesia objectual, la poesia escènica o el postteatre amb el fet sonor com a focus.
Conceptualització, creació, construcció i composició
És una producció de Temporada Alta, Teatre Nacional de Catalunya i Fundació Lluís Coromina
Amb el suport de la Institució de les Lletres Catalanes i la Fundació Joan Brossa
El passat 12 d'abril es va celebrar a l'auditori del Museu d'Art Contemporani de Barcelona l'acte de lliurament de la 34ena edició dels Premis de l'Associació Catalana de Crítica d'Art 2017.
A la categoria de Crítica d'Art, ha resultat guanyadora la candidatura de Nora Ancarola, Daniel Gasol i Laia Manonelles "Polititzacions del malestar", un llibre vinculat a un projecte interdisciplinari que reflexiona sobre el paper de l'art i els processos creatius com a canalització del malestar sociopolític actual ( polititzacionsdelmalestar.org ).
Sobre l'exhibicionisme a l'espai públic, que ha comissariat Jordi Pallarès i que ha comptat amb la participacíó succesiva de Mawatres, Santiago Morilla, Aimar Pérez Galí i Pau Sampera, arriba al seu punt final amb aquest acte de cloenda, en el qual es presentarà el projecte editorial VB_exposició visible, i a les 13;30h es celebrarà al Claustre Max Cahner el concert Des de la costa, a càrrec de Sant Miquel.
CONCEPTE explora els límits del que considerem «escoltar».
El grup català Frames Percussion presentarà diferents músiques dels últims 10 anys que mostren que a vegades l'apreciació musical es veu afectada no només per la mera experiència sonora.
El repertori proposa diversos casos en què escoltar la peça no es limita al so sinó que hi intervenen altres elements que n'amplien la percepció o que en són part essencial.
Factors com la interacció del públic, la concepció del que considerem instruments o elements amb els quals es fa música, l'associació a elements no sonors i el seu resultat en la percepció o el significat conceptual que pugui associar-se a certes idees musicals i que en certa manera les conformen de manera inseparable.
El concert presenta a més a més un important vessant pedagògic: el grup Frames Percussion realitzarà un taller per als estudiants de percussió de l'Escola Superior de Música de Catalunya (ESMUC) al voltant del repertori del concert.
D'altra banda, la compositora Elena Rykova, present en el programa del concert, realitzarà un seminari per als estudiants composició a la mateixa ESMUC.
*estrena de la nova versió per a tres performers
Escola Superior de Música de Catalunya
Concert per part dels Barcelona Modern Ensemble.
Pura ha estat dissenyat amb l'objectiu de mostrar al públic com en un concert hi intervenen molts més elements dels que normalment en som conscients.
El programa consisteix en peces que, tot i no presentar específicament cap element escènic o conceptual, seran desenvolupades de manera que l'audiència anirà sent conscient d'aspectes i elements que normalment passen desapercebuts.
La il·luminació de l'escenari, la gestualitat dels músics, la seva corporalitat i plasticitat o inclús les condicions acústiques de la sala es posaran en dubte i s'aniran eliminant progressivament de l'atenció de l'oient amb la intenció de fer-les evidents precisament per la seva absència.
Escola Superior de Música de Catalunya
Activitat oberta a tothom i amb accés gratuït
5 anys al servei del teatre visual, de figures i titelles a Catalunya.
Mostra fotogràfica i documental de diferents projectes elaborats al llarg dels cinc anys d'història d'IF Barcelona, la Biennal de teatre visual i de figures de Catalunya.
Enguany clou la tercera biennal d'IF Barcelona, el festival de teatre visual, de figures i titelles de Catalunya que, amb el subtítol "Figura i cos", té com a protagonista el cos humà i la seva presència escènica en forma de figura.
Des de l'inici del que s'ha anomenat la modernitat, s'ha produït un esqueixament entre fons i forma que ha empès l'evolució de l'art en mil direccions diverses.
La distinció entre significat i significant es manifesta en l'àmbit escènic en un creixent interès per "objectualitzar" l'actor.
El cos escènic ha tendit a convertir-se no pas en allò que representa sinó en allò que és en essència: una màscara, una carcassa, un titella, en definitiva.
És aquí on les propostes de la modernitat occidental es troben i dialoguen amb el teatre arcaic, els rituals, les tradicions barroques i la pervivència, a la perifèria del món industrial, d'un univers simbòlic i performatiu titllat d'exòtic, com el dels Bonecos de Santo Aleixo -Patrimoni Cultural Immaterial de la Humanitat per la UNESCO- que podrem veure en aquesta edició.
IF Barcelona, amb el seu compromís amb el suport a la creació i recerca en teatre visual, encara un ventall de corpografies -des del butoh a l'acció, i amb la figura humana com a nexe comú- de plena vigència.
Associació Interseccions amb l'Institut del Teatre de la Diputació de Barcelona, Arts Santa Mònica, Teatre Josep Maria de Sagarra, L'Estruch-Fàbrica de Creació de les arts en viu, Antic Teatre i Sala Hiroshima
Departament de Cultura de la Generalitat de Catalunya, Institut de Cultura de l'Ajuntament de Barcelona, INAEM-Ministerio de Cultura, Ajuntament de Sabadell, Ajuntament de Santa Coloma de Gramenet, Institut Ramon Llull, Institut d'Estudis Baleàrics, Consolat General de Portugal a Barcelona i Fundació Baleària
Javier Martín – Joaquín Jara (Galícia/Catalunya) en conversa amb Roberto Fratini
Aranès, l'occità de Catalunya, fa un breu recorregut per la història, les característiques i la vitalitat de l'aranès, variant de l'occità parlada a l'Aran.
La seva vinculació històrica amb Catalunya ha permès preservar-ne la identitat i mantenir-hi la llengua viva, fet que en fa singularitat lingüística.
L'exposició presenta la història del reconeixement de l'aranès, el marc legal de protecció i l'espai humà i geogràfic que li és propi.
L'aranès s'hi mostra com una llengua viva, amb producció cultural i present en les noves tecnologies de la comunicació.
L'exposició es completa amb una "llibreta" amb exemples de vocabulari bàsic aranès.
Traductors, poetes, escriptors, crítics literaris, i públic en general.
Activitat gratuïta i oberta a tothom amb aforament limitat.
L'acte de lliurament del premi té dos punts literaris destacats: la lectura dels poemes (en versió original i versió catalana) i una breu conferència sobre poesia i traducció.
L'acte de lliurament del premi es divideix en els quatre apartats següents:
Amb la col·laboració principal de
L'objectiu és tractar la part més personal de l'actriu.
L'acte gira al voltant del visionat de la pel·lícula "La Xirgu", i d'una taula rodona.
A la taula rodona es tractaran aspectes personals de l'actriu.
Es comentaran conceptes com reivindicació i força femenina, lluita per la llibertat d'expressió o exili.
Miriam Porté: productora de la pel·lícula
Montse Ganges: guionista de la pel·lícula
Ester Bartomeu: comissària de l'Any Xirgu
Falten només unes hores perquè Margarita Xirgu estreni "Mariana Pineda", del desconegut Federico García Lorca.
Les autoritats l'amenacen amb la presó o el desterrament si representa aquesta obra llibertària.
Però sembla que res la fa dubtar fins que el seu amic i mentor Valle Inclán també s'hi oposa.
Coproducció: Zaza CEBALLOS i Olmo FIGUEREDO
Producció asociada: Pep AMORES i Antoni CAMÍN
Producció delegada TVG: Fernando MADRIÑAN i Montse BESADA
Producció delegada Canal Sur: Carmen ROMERO i Paco GÓMEZ ZAYAS
Directora de producció: Goretti PAGÈS
Direcció de fotografia: Sergi GALLARDO
Producció: Distinto Films en coproducció amb Televisió de Catalunya, Zenit TV, Tito Clint Movies i participació de Televisión de Galicia, Canal Sur Televisión i amb la col·laboració de l'ICEC
Coorganitzat entre Comissariat Any Xirgu (Departament de Cultura) i l' Institut Català de la Dona
Ulla Blanca Lima i Nora Ancarola amb la col·laboració de Xavi Sert i Letícia Rodríguez presenten aquest projecte en el marc de l'exposició Polititzacions del malestar.
Processos creatius i experiències compartides.
En el llenguatge col·loquial, optimitzar significa poc més que millorar; no obstant això, en el context científic l'optimització és el procés de tractar de trobar la millor solució possible per a un determinat problema...
L'optimització combinatòria és la utilització de molts recursos combinats per aconseguir una major eficàcia.
L'any 2006, Nora i Ulla es coneixen en el cicle formatiu d'Arts aplicades al Mur en Llotja, la primera com a docent i la segona com a alumna.
Després de 5 anys, Ulla amb una malaltia crònica, va poder acabar amb eficiència els seus estudis amb un projecte final excel·lent que Nora va tutoritzar
Han passat uns anys i de tant en tant, Nora i Ulla, ens trobem a vegades per parlar de la seva feina com artistes i també per comentar les seves estratègies per fer front als seus límits.
L'any 2016 realitzen un projecte per fer visible una part del treball que va resultar d'aquells anys d'estudi i algunes obres de l'inici d'un futur recorregut de treball en comú en una exposició per a la Xina A.R.T.
Ara, dins del projecte "Polititzacions Del Malestar.
Processos creatius i esperiències compartides" en Arts Santa Mónica s'emmarca l'exposició de Can Manyé, on s'han proposat ampliar el treball en comú amb noves peces realitzades aquest últim any, i a més, es podrà veure una mostra del resultat d'un treball pedagògic realitzat en l'institut d'Alella a càrrec de Xavi Sert i Letícia Rodríguez.
Presentació del llibre Polititzacions del malestar dins del marc de l'exposició.
La presentació serà a càrrec de Nora Ancarola, Daniel Gasol i Laia Manonelles, editors del llibre i curadors del projecte Polititzacions del malestar, Tania Alba, professora d'història de l'art de la Universitat de Barcelona i autora d'un dels textos de la publicació, i Laura Huerga, editora de l'editorial Raig verd.
Dissabte 17 de juny a les 17:30 al solar de Drassanes (davant de la muralla).
Enmedio instal·larà un punt d'informació.
Els veïns podran conèixer d'a prop la proposta de projecte d'art públic del col·lectiu Enmedio dins el marc del projecte Polititzacions del malestar.
Aquest treball es fa amb la producció i en coordinació amb el Centre d'Art Santa Mònica.
Amb Nora Ancarola, Laia Manonelles, Daniel Gasol.